སྤྱི་ཁྱབ་ཧྲུའུ་ཅི་ཞིས་ཅིན་ཕིན་གྱི་ཀྲུང་གོའི་རིག་རྩལ་ལྷན་ཚོགས་ཀྱི་ཚོགས་ཆེན་ཐེངས་བཅུ་བ་དང་།རྩོམ་པ་བོའི་མཐུན་ཚོགས་ཀྱི་ཚོགས་ཆེན་ཐེངས་དགུ་བའི་ཐོག་གི་གསུང་བཤད་གལ་ཆེན་གྱི་དགོངས་དོན་ལག་ལེན་མཐར་ཕྱིན་བྱེད་པ་དང་།ཏང་གི་ཚོགས་ཆེན་བཅུ་དགུ་བ་རྒྱལ་ཁའི་ངང་འཚོག་པར་དགའ་བསུ་བྱེད་ཅིང་།མི་རིགས་གྲངས་ཉུང་ཁག་གི་རྩོམ་རིག་སྒྱུ་རྩལ་གྱི་ལས་དོན་གོང་འཕེལ་གཏོང་བར་སྐུལ་སློང་དང་།བོད་ཀྱི་སྙན་ངག་གསར་རྩོམ་གྱི་ཆུ་ཚད་མཐོར་འདེགས་གཏོང་བ་བཅས་ཀྱི་ཆེད་དུ།ཟླ༧པའི་ཚེས༧ལ།ཀྲུང་གོའི་རྩོམ་པ་བོའི་མཐུན་ཚོགས་ཀྱི་མི་རིགས་རྩོམ་རིགདུས་དེབ་ཁང་དང་ཀན་ལྷོ་ཁུལ་རིག་རྩལ་ལྷན་ཚོགས་ཀྱིས་མཉམ་དུ་བསྒྲུབས་པའི་རྒྱལ་ཡོངས་བོད་སྐད་སྙན་རྩོམ་འགྲན་བསྡུར་གྱི་བྱ་དགའི་ཚོགས་འདུ་གཙོས་སུ་ཚོགས།ཀྲུང་གུང་ཀན་ལྷོ་ཁུལ་ཨུའི་ཧྲུའུ་ཅི་གཞོན་པའམ་དྲིལ་བསྒྲགས་པུའུ་ཀྲང་བཀྲ་ཤིས་འཚོ་དང་།མི་རིགས་རྩོམ་རིགདུས་དེབ་ཀྱི་གཙོ་སྒྲིག་གཞོན་པ་ཀྲའོ་ཡན་པའོ་བྱ་དགའི་ཚོགས་འདུར་ཞུགས་ཤིང་།པེ་ཅིན་དང་བོད་ལྗོངས།མཚོ་སྔོན།སི་ཁྲོན།ཀན་སུའུ་སོགས་ས་ཁུལ་ནས་ཕེབས་པའི་བྱ་དགའ་འཐོབ་མཁན་གྱི་འཐུས་ཚབ་དང་ཀན་ལྷོ་ཁུལ་གྱི་རྩོམ་པ་བོའམ་སྙན་ངག་པ་མི་༥༠ལྷག་ཚོགས་འདུར་ཞུགས།